OzLabs/hebrew-wiki-articles huggingface dataset:
יחסי אינדונזיה – קוריאה הצפונית

יחסי אינדונזיה–קוריאה הצפונית הם היחסים הבילטרליים של אינדונזיה וקוריאה הצפונית. אינדונזיה היא אחת המדינות הבודדות שעדיין מקיימות יחסים לבביים עם צפון קוריאה, למרות הסנקציות הבינלאומיות והבידוד שהוחלו על צפון קוריאה בנוגע להפרות זכויות האדם שלה ולתוכנית הטילים הגרעיניים שלה.

שתי המדינות חולקות מערכת יחסים שתחילתה בתקופת סוקרנו וקים איל-סונג בשנות השישים. שתי המדינות חברות בארגון המדינות הבלתי-מזדהות.

על פי סקר השירות העולמי של ה-BBC ב-2013, 42% מהאינדונזים רואים את השפעתה של קוריאה הצפונית באופן חיובי, כאשר 29% מביעים דעה שלילית. זו הדעה השנייה החיוב ביותר בעולם אחרי חוות דעתה של גאנה.<ref>[http://www.globescan.com/images/images/pressreleases/bbc2013_country_ratings/2013_country_rating_poll_bbc_globescan.pdf 2013 World Service Poll] BBC</ref>

== היסטוריה ==
מתחם השגרירות של קוריאה הצפונית ב[[ג'קרטה, 2020]]
במהלך ביקורו של הנשיא קים איל-סונג באינדונזיה בשנת 1965, הנשיא סוקרנו הציג את המנהיג הצפון קוריאני סביב הגנים הבוטניים של בוגור כאשר האחרון נפעם על ידי סחלב ממקסאר. הנשיא סוקרנו כינה מיד את הפרח קימילסונגיה ומינה אותו כסמל הידידות הנצחית בין שתי המדינות. הסחלב הסגול קימילסונגיה, הפך לחלק אינטגרלי מהתעמולה החסויה - ממלכתית העכשווית העוטפת את המנהיג המנוח.<ref name="DailyMail"></ref>

במרץ 2002 ביקרה הנשיאה מגוואטי סוקרנופוטרי בפיונגיאנג.<ref name="BBC"></ref>

בשנת 2002 פגש נשיא נשיאות מועצת העם העליונה ברפובליקה העממית הדמוקרטית של קוריאה, קים יונג-נאם, את הנשיאה מגאוואטי סוקרנופוטרי. בשנת 2005 ביקר הנשיא קים יונג-נאם גם באינדונזיה כדי להשתתף בהנצחת ועידת אסיה-אפריקה. במאי 2012 ערך הנשיא קים יונג-נאם ביקור רשמי בג'קרטה. הביקור הניע את פעילי זכויות האדם והדמוקרטיה האינדונזית לקרוא לנשיא סוסיליו באמבאנג יודהויונו לעזור לדחוף לדמוקרטיזציה ולכבוד לזכויות האדם במדינה המבודדת.<ref name="JakartaPost1"></ref>

== יחסים עכשוויים ==
אינדונזיה עדיין שומרת על קשריה עם קוריאה הצפונית למרות הפרות זכויות האדם שלה ותוכנית הגרעין המאיימת על קוריאה הדרומית ויפן, שתי מדינות החולקות קשר פוליטי קרוב הרבה יותר, אינטרס כלכלי ושותפות אסטרטגית עם אינדונזיה.<ref name="AsiaTimes"></ref> אינדונזיה ממשיכה לעסוק בצפון קוריאה מאחר שהיא מאמינה בדיאלוג, וטוענת כי אין טעם להתבודדותה של קוריאה הצפונית.<ref name="JakartaGlobe1"></ref>

ממשלת קוריאה הצפונית הפעילה את מסעדת פיונגיאנג בג'קרטה, והנגישה את המטבח הצפון קוריאני, קידמה את צפון קוריאה וכן היוותה מקור למטבע זר לממשלת צפון קוריאה. במסעדת פיונגיאנג היו שפים, טבחים ומלצריות מצפון קוריאה.<ref></ref> המסעדה נסגרה לאחר מות אחיו החורג של קים ג'ונג און.<ref></ref>

== נציגויות דיפלומטיות ==
* אינדונזיה מחזיקה בקוריאה הצפונית שגרירות בפיונגיאנג.
* קוריאה הצפונית מחזיקה באינדונזיה שגרירות בג'קרטה.

== הערות שוליים ==
Heavy Metal and Reflective

Heavy Metal and Reflective הוא שיר של הראפרית האמריקאית אזיליה בנקס. השיר יצא לאור ב-28 ביולי 2014 כסינגל השני מאלבום הבכורה של בנקס, Broke with Expensive Taste. השיר הופק על ידי ליל אינטרנט, שהפיק עבור בנקס גם את הסינגל הראשון מהאלבום, Yung Rapunxel. לקידום השיר פרסמה בנקס קליפ ב-4 באוגוסט באותה השנה.

== רקע ==
במהלך דצמבר 2014 פרסמה בנקס סדרת סרטונים בהם מספרת על שירי האלבום Broke with Expensive Taste. בסרטון אודות השיר "Heavy Metal and Reflective" סיפרה בנקס כי העבודה על השיר נמשכה 4 ימים באולפן הקלטות בלונדון, בהם עבדה בנקס בין היתר עם מפיק השיר ליל אינטרנט. לדבריה, ליל אינטרנט התבודד מהקבוצה במשך יומיים, וחזר ביום השני לאחר שסיים את העבודה על השיר. בנקס תיארה את תגובתה הראשונית להפקת השיר במילים "זה מטורף", וכי המקצב הזכיר לה את עבודותיה הקודמות עם DMX, ראף ריידרס וסויז ביטז. בנוסף ציינה כי במקור תוכנן השיר להקרא "Street Angel".

השיר כולל ציטוט מהסרט בלייד ראנר, בו מצטטת בנקס את השורות:

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2014
קטגוריה:שירי אזיליה בנקס
קטגוריה:שירים באנגלית
נטה ורודת מקור

נטה ורודת מקור (שם מדעי: Netta peposaca) היא מין של עוף מים ממשפחת הברווזיים, המצוי רק בדרומה של אמריקה הדרומית: בארגנטינה, צ'ילה, פרגוואי, אורוגוואי, דרום בוליביה ודרום ברזיל ומצוי גם באיי פוקלנד. היא קרובתה של נטה אדומת ראש, המצויה בעולם הישן, אך בעלת נוצות כהות ומקור קטיפתי בצבע ורוד.

==תיאור==
נטה זו מגיעה לאורך ממוצע של 56 סנטימטרים, בעלי מוטת כנפיים של 72 סנטימטרים או אף 84 סנטימטרים ולמשקל 1.5 עד 2 קילוגרם. שני הזוויגים דומים בגודל, אך הזכרים בעלי צבעים מפוארים יותר מהנקבות. צבעם שחור עם נוצות שת לבנות, ראש וצוואר כהים עם צידיים אפורים והמקור והעיניים אדומים. המקור רחב עם בליטה קטנה בקצהו.

הנטה שייכת לתת-משפחת ברווזי צלילה, אך לרוב ניזונה בדומה לרוב הברווזים המצויים בסינון מזון מפני המים, ורק לעיתים רחוקות תצלול. המזון כולל זרעים, צמחי מים קטנים ועשבים כמו Echinochloa או Polygonum וכן היא מגוונת במזון מהחי.

תפוצתה היא באזורי אגמים קטנים, בריכות וביצות בעלות מצע עשב גבוה. היא חייבת להיות בקרבת מים ולהקות החיות בארגנטינה בקיץ נודדות כאשר מקווי המים שלהם מתייבשים.

הנטות אינן מונוגמיות, והזכרים מזדווגים בעונת הרבייה עם נקבות רבות. עם זאת, הם אינם עוזרים לנקבות לגדל את האפרוחים. הנקבות מקננות בקצה המים ומטילות עד עשר ביצים הבוקעות כעבור חודש ולעיתים נדירות יקננו ביחד כדי להצליח יותר בשמירה על הביצים. ישנם אפילו נטות המטילות ביצים בקיני ברווזים אחרים באזורם.

==קישורים חיצוניים==

== הערות שוליים ==

קטגוריה:בעלי חיים שתוארו ב-1816
קטגוריה:טקסונים שתוארו בידי לואי-פייר וייו
קטגוריה:ברווזי צלילה
קטגוריה:ארגנטינה: עופות
קטגוריה:צ'ילה: עופות
קטגוריה:פרגוואי: עופות
לאנדרסון יוהנאלה מרקס דה סילבה

לאנדרסון יוהנאלה מרקס דה סילבה (בפורטוגזית: Luanderson Johnala Marques da Silva; נולד ב-7 ביוני 1989 ידוע גם כ"ליאנדרסון") הוא כדורגלן ברזילאי, המשחק בעמדת הקשר בהרקיליו לוז.

==קריירה==
ליאנדרסון התחיל את הקריירה שלו במחלקת הנוער של ויטוריה, אך לא זכה להצטרף לקבוצה הבוגרת. במהלך הקריירה שלו שיחק בדמוקרטה, פונורטה, גויאנסיה, איימורה, אלקנאנאנסה, סאו קרלוס, גרמיו גלוריה, בארה, סאו פאולו, אולימפיה, סאו גבריאל, אלמירנטה בארוסו, מרסיליו דיאס, אוואי וקלוב נאוטיקו.

ב-19 באוגוסט 2020, ליאנדרסון חתם בבני סכנין מליגת העל. 3 ימים לאחר מכן, ליאנדרסון ערך את הופעת הבכורה שלו בקבוצה בהפסד 0–2 למכבי תל אביב במסגרת גמר גביע הטוטו. ב-9 בספטמבר, שוחרר מהקבוצה.

ב-19 באוקטובר 2020, ליאנדרסון חתם באמריקה (נאטאל).

==קישורים חיצוניים==

==הערות שוליים==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני בני סכנין
קטגוריה:כדורגלנים זרים בישראל
קטגוריה:ספורטאים ברזילאים בפורטוגל
קטגוריה:ספורטאים ברזילאים בישראל
קטגוריה:ברזילאים שנולדו ב-1989
פיאט 626

פיאט 626 (באיטלקית: Fiat 626) היא סדרת משאיות, כולל דגמי סמי-טריילר מתוצרת Fiat Veicoli Industriali , חברת בת של קונצרן הרכב האיטלקי פיאט שיוצרה בין השנים 1939–1948 באיטליה.

דגמי "פיאט 626" היו בשרות ממלכת איטליה (28,170 יחידות), צרפת (1,650 יחידות), גרמניה הנאצית בשרות הורמאכט (3,346 יחידות) ובולגריה (100 יחידות בשרות צבא בולגריה).

==מאפיינים==
* דגמי "פיאט 626" היו בשירות הצבא המלכותי האיטלקי וחיל האוויר המלכותי האיטלקי כולל תקופת מלחמת העולם השנייה למטרות שינוע חיילים ו / או אספקה.
* מנועים קדמיים.
* סוגי מנוע: מנוע דיזל, מנוע בנזין.
* סוגי הנעה: 4x2, הנעה כפולה 4x4 (דגמים מאוחרים).
* קבינה: נהג + 1-2 נוסעים.
* עד 21 נוסעים.
* טווח נסיעה: 340 ק"מ (דרך עפר), 400 ק"מ (אספלט).
* קיבלת מכל דלק - 90 ליטר.

==דגמים==
* "Fiat 626N" - דגם לשימוש אזרחי, יוצרו 7,941 יחידות.
* "626NM" - דגם לשימוש צבאי, יוצרו 35,600 יחידות כולל דגם "626 NLM". בין השנים 1943–1949 בלוב בקולוניה "Italian Libya" , בין השנים 1940–1941 הדגם פעל במזרח אפריקה האיטלקית, בין השנים 1940–1944 הדגם פעל בחבל הבלקן, בין השנים 1941–1944 בברית המועצות, בין השנים 1940–1944 בצרפת של וישי.
* "Fiat 626NLM" - דגם לשימוש צבאי, יוצר בין השנים 1940–1945.
* "Fiat 626BLM" - דגם מנוע בנזין, יוצר בין השנים 1941–1945.
* "Fiat 626NC" - יוצר בין השנים 1939–1940.
* "Fiat 626NL, RNL" - יוצרו בין השנים 1939–1940.
* "Fiat 626NLM " - יוצר בין השנים 1940–1945.
* "Fiat 626RB" - דגם מנוע בנזין, יוצר בין השנים 1941–1942.
* "Fiat 626 NL" - דגם סמי-טריילר יוצר בין השנים 1940–1948, משקל כולל: 14 טון.
* "Fiat 626TNL" - דגם סמי-טריילר, יוצר בין השנים 1945–1948, משקל 14.0 טון (כולל כושר העמסה מקסימלי).

== גלריה ==
<gallery mode="packed" heights="120">
קובץ:Bundesarchiv Bild 101I-304-0614-37A, Italien, Soldaten an Pak in Ortschaft.jpg | "פיאט 626"
קובץ:Bundesarchiv Bild 101I-478-2174-18A, Italien, Junkers Ju 87 auf Feldflugplatz.jpg | "פיאט 626"
קובץ:Bundesarchiv Bild 101I-478-2174-19A, Italien, Junkers Ju 87 auf Feldflugplatz.jpg | "פיאט 626"
קובץ:Bundesarchiv Bild 183-1991-0912-502, Arnheim, Anmarsch gegen gelandete Briten.jpg | "פיאט 626"
</gallery>

==ראו גם==
* פיאט
* פיאט C 611
* פיאט 682
* פיאט 666
* ספא דובונקה 35

== קישורים חיצוניים ==

==הערות שוליים==

קטגוריה:משאיות
626
קטגוריה:כלי רכב שהושקו ב-1939
קטגוריה:כלי רכב איטלקיים
קטגוריה:כלי רכב צבאיים
דני בנדל

דני בנדל (נולד ב-7 בספטמבר 1941) הוא קצין צה"ל במילואים, בדרגת תת-אלוף. פיקד על חטיבה 211.

== חייו ==
גדל בנתניה. 
עם גיוסו לצה"ל ב-1960 שובץ בחיל הים ושירת כקצין מכונות. ב-1965 השתחרר. במלחמת ששת הימים לחם במילואים במסגרת כוח המשימה הימי השתלט על שארם א-שייח'. ב-1970 חזר לשירות הקבע ועבר הסבה לחיל השריון. עבר הכשרה כלוחם, קורס מפקדי טנקים וקורס קצינים. במלחמת ההתשה שימש בנדל כמפקד פלוגה בגדוד 184, ולאחר מכן שירת כראש לשכת מפקד עוצבת סיני, אלוף אלברט מנדלר. במלחמת יום הכיפורים פוזר קורס פו"ם שבין חניכיו היה בנדל, והוא קיבל את הפיקוד על פלוגה ב' בגדוד 52. לאחר המלחמה מונה בנדל לעוזר קצין אג"ם עוצבת סיני. במרץ 1974 מונה למפקד גדוד 9. במלחמת לבנון הראשונה שימש סגן מפקד אוגדה 162. במהלך הקרבות מונה למפקד חטיבה 211.

==הערות שוליים==

קטגוריה:מפקדי פלוגות במלחמת יום הכיפורים
קטגוריה:מפקדי גדודים בחיל השריון
קטגוריה:מפקדי חטיבה 211
קטגוריה:תתי-אלופים בצה"ל
קטגוריה:ישראלים שנולדו ב-1941
קטגוריה:חיילי חיל הים במלחמת ששת הימים
קטגוריה:חיילי חיל השריון במלחמת יום הכיפורים
קטגוריה:מפקדי חטיבות במלחמת לבנון הראשונה
קטגוריה:חיילי חיל השריון במלחמת לבנון הראשונה
זיאבליקובו

נפת זיאבליקובו (ברוסית: район Зябликово) היא נפה במחוז הדרומי של העיר הפדרלית מוסקבה שברוסיה. שטחה 4.3795 קמ"ר ואוכלוסייתה מונה 133,501 תושבים (2020).

בנפה ממוקם מתחם ספורט "אורחובו-בוריסובו". הוא מבנה יוצא דופן - למעשה הוא נבנה בעזרת חומרי עץ, ולכן קיבל את כינוי החיבה "דרביאשקה" מתושבי המקום. חדרי בגדים משופצים, אולמות וחדרי כושר, בריכת שחייה באורך 25 מטר עם ארבעה נתיבים מוכנים לשימוש המבקרים.

== אתרים ראויים לציון ==
* תחנת האוטובוסים הבינלאומית "קרסנוגברדסקי" 
* כנסיית השילוש הקדוש בבוריסוב
* מרכז קניות ובילוי "אובלקה"
* אצטדיון "זיאבליקובו ארנה"
* תחנות מטרו "קרסנוגברדסקאיה" "זיאבליקובו" ו"שיפילובסקאיה" 

==קישורים חיצוניים==

* 

קטגוריה:מוסקבה: נפות
פיאט מפיסטופלה

פיאט מפיסטופלה (באיטלקית: Fiat Mefistofele, באנגלית: Fiat Mephistopheles, קרויה גם Fiat SB4 Eldridge, קרויה גם: "Fiat SB4 Eldridge "Mefistofele") היא מכונית מרוץ מתוצרת יצרנית הרכב האיטלקית פיאט אשר יוצרה בשנת 1923.

==ממאפייני "פיאט מפיסטופלה"==

* מנוע פיאט מסוג "Fiat A.12" .
* מנוע קירור מים 21.7 ליטר.
* שלדה: "Fiat SB4 modifié".
* 4 מאיידים.
* המרכב התארך באמצעות חלקים מבניים שנלקחו מהריסות אוטובוס והתוצאה הייתה גוף ארוך וזנב מכווץ.
* הבלמים הונחו רק על הציר האחורי, לא פעלו ישירות על הגלגלים, אלא על הדיפרנציאל, שהקשה על עצירתו.

===שיא המהירות הקרקעי===
ב-12 ביולי 1924 נהג המרוצים הבריטי "Ernest Eldridge" קבע שיא חדש בקטגוריה של המהירות הקרקעי "Land speed record" של 234.97 קמ"ש.

==גלריה==
<gallery mode="packed" heights="120">
קובץ:Fiat Mefistofele front1.jpg | "פיאט מפיסטופלה"
קובץ:Fiat Mefistofele rear.jpg | "פיאט מפיסטופלה"
קובץ:1923 Fiat Mefistofele - Flickr - edvvc cropped.jpg | "פיאט מפיסטופלה"
קובץ:Fiat Mefistofele 2.jpg | "פיאט מפיסטופלה"
קובץ:2011-03-04 Autosalon Genf 1378.JPG | "פיאט מפיסטופלה"
קובץ:Fiat Mefistofele (36648468115).jpg | "פיאט מפיסטופלה"
קובץ:Fiat Mefistofele 8.jpg | "פיאט מפיסטופלה" - מבט לתא הנהג 
קובץ: 2011-03-04 Autosalon Genf 1376.JPG | "פיאט מפיסטופלה" - מבט לתא הנהג ולוח מחוונים
</gallery>

<gallery mode="packed" heights="120">
קובץ:Fiat A.12, Research & Development Gallery, USAF National Museum.jpg | מנוע פיאט מסוג "Fiat A.12" שהורכב בדגם "פיאט מפיסטופלה"
</gallery>

==ראו גם==
* פיאט
* פיאט S76 רקורד

== קישורים חיצוניים ==

* 
* 
* [http://www.fiat.com פיאט], אתר הבית הבינלאומי 

==הערות שוליים==

קטגוריה:מכוניות מרוץ
מפיסטופלס
קטגוריה:דגמי מכוניות שהושקו ב-1923
קטגוריה:כלי רכב איטלקיים
Louder Than Live

Louder Than Live הוא וידאו ביתי שהקליטה להקת הגראנג' האמריקאית סאונדגארדן. הווידאו יצא לאור ב-22 במאי 1990 בחברת התקליטים A&M.
== הפקה ==
הווידאו כולל הקלטה בהופעה חיה של ביצועים לשיריה במועדון ה"ויסקי אה גוגו" בלוס אנג'לס, קליפורניה, ב-7 בדצמבר 1989 וב-10 בדצמבר 1989.

ההופעה הייתה חלק מסיבוב הופעותיה אחרי שהוציאה את האלבום "Louder Than Love". מעבר לביצועים החיים, בווידאו גם 2 שירים בביצוע של הלהקה באולפן ההקלטות: "Loud Love" ו-"Hands All Over".

הווידאו שוחרר במקור בפורמט קלטת וידאו (VHS) בלבד. בנוסף שחררה A&M תקליט פרומו 12" (ויניל בצבע כחול) ביולי 1990, ותקליטור (CD) במאי 1990 תחת אותו שם, "Louder Than Live". הויניל כולל חמישה שירים מתוך הווידאו.

האלבום יצא בגרסת בוטלג על גבי ויניל בצבע שחור. עותק מקורי של הויניל יוכל להיות מזוהה על ידי הלוגו של חברת התקליטים, A&M שמופיע על גבי התקליטים המקוריים.

== רשימת השירים ==
===וידאו===
מתוך ההופעה בויסקי אה גוגו:
#"Get on the Snake"
#"Gun"
#"I Awake"
#"Big Dumb Sex"
#מחרוזת: "Big Bottom"/"Earache My Eye"
מתוך אולפן ההקלטות (וידאו-קליפים):
#"Loud Love"
#"Hands All Over"

===ויניל/תקליטור פרומו===

==קרדיטים==
===להקה===
* מאט קמרון – תופים
* כריס קורנל – שירה, גיטרת קצב
* קים ת'איל – גיטרה מובילה
* ג'ייסון אברמן – בס

===וידאו===
*במאי: קווין קרסלייק
*מפיקים: טינה סילבי, מיצ'ל רוטזייד
*מפיק בפועל: איימי סטנטון
*אורך: כ-50 דקות

==קישורים חיצוניים==

קטגוריה:אלבומי וידאו מ-1990
קטגוריה:אלבומי גראנג'
קטגוריה:סאונדגארדן
קטגוריה:אלבומי וידאו באנגלית
ברטלן הטווני

הברון ברטלן הטווני (במקור דויטש, אחר כך הטווני-דויטש, בהונגרית: Báró Hatvany Bertalan; הטוון, 27 במאי 1900 – פריז, 24 ביולי 1980) היה מזרחן יהודי-הונגרי, סופר, מתרגם ונדבן. הוא היה בן דודו של לאיוש הטווני.

== ביוגרפיה ==
את הדוקטורט שלו בפילוסופיה קיבל באוניברסיטת פץ' עבור עבודתו "הנשמה של אסיה" (1935). בשנת 1938 נסע לפריז שם עסק על בתרגומים. הוא היה מזכיר "האגודה המזרחית ההונגרית". הוא היה גם חבר מייסד של כתב העת הספרותי סֵפ סוֹ (Szép Szó) שפירושו "מילה יפה" ושעורכיו האחראים היו הוגו איגנוטוש ואטילה יוז'ף. הוא תמך במשורר אטילה יוז'ף שהקדיש לו את שירו "המשורר שלנו ותקופתו". הטווני היה גם כתב-עמית של כתב העת "אופק" או "קו רקיע" שהופיע במינכן.

== כתביו ==
* אסיה ולאומיות (1931)
* יהודים סינים והודים (1933)
* הנשמה של אסיה (1935)
* מקונפוציוס עד נחמיה (1936)
* תולדות השאלה הסינית (מחבר משותף, 1938)

== תרגומיו הספרותיים ==
* הספר של הדרך ורוח אלוהים: מלך הטאו טה (1957, 1977)

== ראו גם ==
* משפחת הטווני-דויטש

== לקריאה נוספת ==
* מיהו מי בספרות ההונגרית? ספרי מאגר 
* מיהו מי בספרות ההונגרית? בודפשט, 1999 

== קישורים חיצוניים ==
* [http://mek.niif.hu/00300/00355/html/ABC05727/06049.htm לקסיקון ביוגרפי הונגרי]
* [http://mek.niif.hu/04000/04038/html/h.htm לקסיקון ספרותי מערבי הונגרי וביבליוגרפיה]

קטגוריה:מתרגמים יהודים הונגרים
קטגוריה:נדבנים יהודים הונגרים
קטגוריה:אצולה יהודית הונגרית
קטגוריה:סופרים יהודים הונגרים
קטגוריה:ברונים יהודים-הונגרים
קטגוריה:משפחת הטווני-דויטש
קטגוריה:הונגרים שנולדו ב-1900
קטגוריה:הונגרים שנפטרו ב-1980
יחסי אירלנד – קוריאה הצפונית

יחסי אירלנד–קוריאה הצפונית הם יחסי החוץ בין אירלנד לקוריאה הצפונית.

== סקירה כללית ==
בשנת 2001 חתמה מפלגת שין פיין האירית על מכתב תמיכה במפלגה הקומוניסטית של קוריאה הצפונית, ואף גינתה את הקמפיין של ממשלת ארצות הברית נגדה. אירלנד כוננה יחסים דיפלומטיים עם קוריאה הצפונית בשנת 2003. בשנת 2011 חתם שר האוצר האירי, מייקל נונאן, על צו האוסר העברת כספים מאירלנד לקוריאה הצפונית.

== נציגויות דיפלומטיות ==
* אירלנד מיוצגת בקוריאה הצפונית באמצעות שגרירותה בסיאול, קוריאה הדרומית.
* קוריאה הצפונית מיוצגת באירלנד באמצעות שגרירותה בלונדון, בריטניה.

== הערות שוליים ==
קונקובו

קונקובו (ברוסית: Коньково) הוא ראיון של המחוז הדרום-מערבי של העיר הפדרלית מוסקבה, שברוסיה. שטח הראיון הוא 7.1791 קמ"ר ואוכלוסייתו מונה 156,473 תושבים (2020).

קונקובו הוא מה שנקראה ראיון שינה בעיר מוסקבה ואין בו מפעלי תעשייה גדולים.

בראיון יש 210 חנויות מכולת ובתי כלבו, 3 קניונים, 75 חברות קייטרינג, 87 שירותים צרכניים וקהילתיים (הכוללים 8 נקודות קבלה לכביסה, 14 מספרות, 4 אטליות וסדנאות לתפירה ותיקון בגדים, 4 חנויות לתיקוני נעליים וארגון המספק שירותי הלוויה.

== אתרים ראויים לציון ==
* המכון למחקרי חלל של האקדמיה הרוסית למדעים
* המוזיאון הפליאונטולוגי
* אולם התערוכות הממלכתי "בלייבו"
* גלריית ילדים "איזופארק"
* מקדש השילוש נותן החיים
* תחנות מטרו "קונקובו" "בלייבו" ו"קלוז'סקאיה"

==קישורים חיצוניים==

* 

קטגוריה:מוסקבה: נפות
אודי ניסן

אודי ניסן (נולד ב־1967) הוא כלכלן ישראלי ופרופסור בבית הספר פדרמן למדיניות ציבורית באוניברסיטה העברית בירושלים. ניסן כיהן בעבר כממונה על התקציבים וכמנהל רשות החברות הממשלתיות ובתפקידים שונים במשק הישראלי כגון יו"ר דלק.

== ביוגרפיה ==
נולד לרחל ומרדכי (מנתא) ניסן. אביו היה פרופסור מן המניין בבית הספר לחינוך באוניברסיטה העברית. בעל תואר ראשון ושני בכלכלה ומנהל עסקים מהאוניברסיטה העברית.

בין השנים 1992–1999 עבד במספר תפקידים באגף התקציבים במשרד האוצר בין היתר כראש תחום משק המים, רכז תיירות, רכז ורפרנט תחום מינהל מקרקעי ישראל ודיור ממשלתי.<ref></ref> בשנים 1999–2002 כיהן כמנכ"ל הרשות לפיתוח ירושלים.<ref name=":1"></ref>

בין השנים 2003–2007 למד לדוקטורט בכלכלה ציבורית באוניברסיטה העברית. את הפוסט דוקטורט שלו עשה בבית הספר קנדי למדיניות ציבורית באוניברסיטת הרווארד. ריכז את תוכנית עתידים - צוערים למנהל ציבורי באוניברסיטה העברית.<ref name=":1" />

בין השנים 2007–2009 כיהן כמנהל רשות החברות הממשלתיות.

מ־2009 ועד 2011 כיהן ניסן כממונה על התקציבים. תקופה זו בלטה במחאה החברתית ב־2011 סביב יוקר המחיה. במסגרת תפקידו כיהן במספר ועדות ציבוריות כגון ועדת ששינסקי (חוק הנפט).<ref name=":2"></ref>

בין השנים 2013–2016 כיהן כיו"ר דירקטוריון דלק ישראל.<ref name=":2" /> ולאחר מכן המשיך לכהן בדירקטוריונים של ארגונים פרטיים וציבוריים כגון בצלאל, עזריאלי - מכללה אקדמית להנדסה ירושלים, מדרשת שדה בוקר, הראל השקעות.

מכהן כחבר בוועדה לבדיקת מינויים לפי חוק החברות הממשלתיות.

==חיים אישיים==
ניסן מתגורר בירושלים, נשוי ואב לארבעה.

שניים מאחיו מרצים גם הם באוניברסיטה העברית: איתי ניסן-רוזן בחוג לפילוסופיה וב ופרופ' נעם ניסן בבית הספר למדעי המחשב.

==הערות שוליים==

קטגוריה:הממונים על התקציבים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: בית ספר למדיניות ציבורית וממשל
קטגוריה:כלכלנים ישראלים
קטגוריה:ישראלים שנולדו ב-1967
פרוב 16

פרוב 16 (באנגלית: Probe 16, קרויה גם: M-505 Adams Brothers Probe 16) היא מכונית ספורט בסגנון קופה מתוצרת האחים Dennis and Peter Adams אשר יוצרה בשנת 1970 בבריטניה.

=="פרוב 16"==
* יוצרו 3 יחידות.
* גוף הדגם בנוי מפיברגלס.
* דגם קופה – 1 דלת קדמית (מימין).
* מנוע 4 צילינדרים, 1.8 ליטר מדגם אוסטין 1800.
* מנוע מרכזי-אחורי.
* סוג הנעה: הנעה אחורית 4x2.
* מאייד: Weber 45.
* גג שקוף נשלף.
* דגם "פרוב 16" צולם לסרט "תפוז מכני" בבימוי סטנלי קובריק שיצא לאקרנים בשנת 1971.

== גלריה ==
<gallery mode="packed" heights="180">
קובץ:London - Design Museum, Adams Brothers Probe 16.jpg | "פרוב 16"
קובץ:London - Design Museum, main hall.jpg | "פרוב 16"
</gallery>

==קישורים חיצוניים==

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:מכוניות בריטיות
קטגוריה:דגמי מכוניות שהושקו ב-1970
קטגוריה:מכוניות עשויות פיברגלס
קטגוריה:מכוניות מנוע מרכזי
אמברוז מקאבוי

ארתור אמברוז מקאבוי (באנגלית: Arthur Ambrose McEvoy; 12 באוגוסט 1877 – 4 בינואר 1927) היה אמן אנגלי. עבודותיו המוקדמות הן נופים ודיוקנאות, בסגנון שהושפע מג'יימס מקניל ויסלר. בהמשך הוא זכה להצלחה כצייר דיוקנאות, בעיקר של נשים ולעיתים קרובות בצבעי מים.

== ביוגרפיה ==
מקאבוי נולד והוטבל בקרודוול, וילטשייר, בשנת 1877, בנם של צ'ארלס אמברוז מקאבוי, מהנדס סקוטי, ואשתו מרי ג'יין. בעידודו של ויסלר, שהבחין בכישרונו בשלב מוקדם, נרשם אמברוז לבית הספר סלייד לאמנות בלונדון כשהיה בן חמש עשרה.

בסלייד הוא היה חלק מהקבוצה של אוגוסטוס ג'ון וויליאם אורפן. למקאבוי היה מוניטין של מיומנות טכנית משובחת בצבעי שמן, שנלמדו מהתמחותו אצל ויסלר. בהמשך עבד עם ולטר סיקרט בדייפ. בזמן ששהה בסלייד למד עם הציירת גוון ג'ון, איתה ניהל רומן.

משנת 1900 הציג במועדון האמנות החדשה באנגלית (NEAC), והיה חבר בו בשנת 1902. באותה שנה התחתן עם הציירת מרי אדוארדס (1870–1941).

בשנת 1907 ערך תערוכת יחיד בגלריה קרפקס.

בשנת 1911 היה מייסד-חבר של החברה הלאומית לפורטרטים, ובשנת 1913 הוא היה חבר באגודה הבינלאומית. עבודותיו כללו נופים ודיוקנאות. אבל אחרי שנת 1915 הוא ביסס מוניטין כצייר דיוקנאות של החברה הגבוהה, שלעיתים קרובות צבע בצבעי מים בסגנון מהיר וגס.

במהלך מלחמת העולם הראשונה צורף מקאבוי לצי המלכותי בשנים 1916–1918 וצייר מלחים וחיילים,<ref></ref> ציורים הנמצאים במוזיאון המלחמה האימפריאלי, ובמוזיאון הימי הלאומי.

בשנת 1920 ביקר מקאבוי בניו יורק והציג שם בגלריות דיוואן.

בשנת 1924 נעשה חבר באקדמיה המלכותית ובחברה המלכותית לציירי דיוקנים, ובחברה המלכותית לצבעי מים בשנת 1926. הוא גם הציג בגלריות נוספות בלונדון.

מקוויוי נפטר בפימליקו, לונדון, ב־4 בינואר 1927.

בשנת 1928 הוא היה מיוצג בתערוכת חברי האקדמיה המלכותית. בשנת 1933 הוא הונצח יחד עם אורפן וצ'ארלס ריקטס בתערוכה במנצ'סטר. תערוכה רטרוספקטיבית גדולה התקיימה בגלריה פיליפ מולד בקניון פאל עד ינואר 2019.<ref></ref>

== גלריה ==
<gallery heights="200" mode="packed">
File:Ambrose McEvoy - Augustus John.jpg | אוגוסטוס ג'ון
File:Ambrose McEvoy - Dieppe.jpg | דייפ
File:Ambrose McEvoy Earring.jpg | עונדת עגילים
File:Brigadier-General A R H Hutchison, CB, CMG, DSO, Assistant Adjutant- General, RM.jpg | גנרל הצ'יסון
File:Winston-Churchill (5).jpg | וינסטון צ'רצ'יל
File:Portrait of Lady Gwendoline Churchill.jpg | ליידי צ'רצ'יל
File:Major-General Sir David Mercer.jpg | מייג'ור גנרל דייוויד מארקר
File:Captain M E Nasmith, Vc, Rn - 1918 Art.IWMART1335.jpg | קפטן נאשסמיט
</gallery>

== קישורים חיצוניים ==

== הערות שוליים ==

קטגוריה:ציירים בריטים
קטגוריה:אנגלים שנולדו ב-1877
קטגוריה:בריטים שנפטרו ב-1927
גונסאלו וייאר

גונסאלו וייאר דל פראיילה (בספרדית: Gonzalo Villar del Fraile; נולד ב-23 במרץ 1998) הוא כדורגלן ספרדי המשחק בעמדת הקשר בגרנדה 

==קריירת מועדונים==
===קריירה מוקדמת===

וייאר נולד במורסיה, ספרד ושיחק כנער במועדון הכדורגל אלצ'ה. ב-4 בינואר 2015, בעודו בן 16 בלבד, הוא ערך את הופעת הבכורה שלו בקבוצת המילואים הבוגרת של אלצ'ה, כאשר נכנס כמחליף במחצית השנייה במסגרת הפסד הבית 3–0 לסנט אנדראו בליגה הספרדית השלישית.

ב-28 באוגוסט 2015, וייאר חתם בשורות ולנסיה עבור סכום של כ-175 אלף אירו והצטרף ישירות למחלקת הנוער של הקבוצה. הוא התקדם לקבוצת המילואים של ולנסיה לפני עונת 18–2017, כשהוא הפך לשחקן הרכב של המאמן באותה התקופה, לובוסלב פנב, ואף זכה לכבוש את שער הבכורה שלו במדי העטלפים בניצחון הבית 1–4 ב-26 באוגוסט 2017.

===אלצ'ה===

ב-9 ביולי 2018, וייאר חזר לאלצ'ה, הפעם לקבוצה הבוגרת, ששיחקה בליגה הספרדית השנייה. את הופעת הבכורה שלו במדי הקבוצה הבוגרת ערך ב-18 באוגוסט במסגרת תיקו ביתי מאופס נגד גרנדה. את שערו הראשון בקריירת הבוגרים שלו כבש ב-24 בנובמבר 2019, כאשר הוא היה אחראי לכיבוש השער השלישי של קבוצתו בתיקו החוץ 3–3 נגד מאלגה.

===רומא===

ב-29 בינואר 2020, וייאר יצא לראשונה בקריירה שלו מחוץ לגבולות ספרד, זאת מאחר שהוא חתם ברומא האיטלקית לחוזה של ארבע וחצי שנים. רומא שילמה ארבע מיליון אירו כדי להשלים את מעברו לשורותיה, כולל בונוס אפשרי של מיליון אירו אשר תלוי בביצועיו. את הופעת הבכורה שלו בסרייה א' ערך ב-15 בפברואר כמחליפו של דייגו פרוטי בהפסד החוץ 2–1 לאטאלנטה.

ב-13 בינואר 2022 הושאל לחטאפה עד לסיום העונה.

ב-8 באוגוסט 2022 הושאל לעונה אחת לסמפדוריה.

==קישורים חיצוניים==

* [https://www.asroma.com/en/team/players-and-staff/gonzalo-villar#tab_player-stats=distribution&tab_player=profile פרופיל], באתר הרשמי של רומא

==הערות שוליים==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:מורסיה: כדורגלנים
קטגוריה:כדורגלני אלצ'ה
קטגוריה:כדורגלני ולנסיה
קטגוריה:כדורגלני רומא
קטגוריה:כדורגלני חטאפה
קטגוריה:כדורגלני סמפדוריה
קטגוריה:כדורגלני גרנדה
קטגוריה:כדורגלני נבחרת ספרד
קטגוריה:ספרדים שנולדו ב-1998
שה-צאי

שנג שה-צאי (בסינית: 盛世才; בפין-יין: Shèng Shìcái; בווייד-גיילס : Sheng Shih-ts'ai;) היה מצביא סיני ששלט במחוז שינג'יאנג בשנים 1933 עד 1944. עלייתו של שנג לשלטון החלה עם הפיכה ב -1933 כאשר מונה לדאבן או המושל הצבאי של שינג'יאנג. שלטונו בשינג'יאנג מתאפיין בשיתוף פעולה הדוק עם ברית המועצות, ואפשור לסובייטים סחר במונופול וניצול משאבים, מה שהפך למעשה את רוב שינג'יאנג למדינת בובות סובייטית. התקופה הסובייטית הסתיימה בשנת 1942, אז פנה שנג לממשלה הסינית הלאומנית, אך עדיין שמר על כוח רב על המחוז. הוא פוטר מתפקידו בשנת 1944 ומונה לשר החקלאות והייעור. איבה גוברת נגדו הביאה את הממשלה לפטר אותו שוב ולמנות לתפקיד צבאי. בתום מלחמת האזרחים הסינית נמלט שנג מיבשת סין לטייוואן עם שאר הקוומינטנג.

שנג היה סיני מבני ההאן יליד מנצ'וריה, שהתחנך בטוקיו, יפן, שם למד כלכלה פוליטית ובהמשך למד באקדמיה הצבאית הקיסרית היפנית. לאחר שהפך למרקסיסט בצעירותו, השתתף שה בתנועת "הרביעי במאי" האנטי אימפראיליסטית בשנת 1919. הוא השתתף במשלחת הצפונית, מערכה צבאית של הקומינטאנג נגד ממשלת בייאנג.

בחורף 1929 נקרא לשירותו של מושל שינג'יאנג ג'ין שורן, שם שימש כראש המטה של צבא הגבול ומדריך ראשי במכללה הצבאית המחוזית. עם המשך מרד קומול, הופל ג'ין בהפיכה ב -12 באפריל 1933 ושנג מונה למושל הצבאי של שינג'יאנג. מאז הוא ניהל מאבק כוחות נגד יריביו, מהם מא ז'ונגיינג וז'אנג פייאיאן בולטים ביותר. הראשונים שהורחקו היו מנהיגי ההפיכה ועל ידם מינו את המושל האזרחי ליו ונלונג עד ספטמבר 1933. מא וז'אנג הובסו צבאית ביוני 1934 בעזרת ברית המועצות, שאותה הזמין שנג להתערב בעימות, ובתמורה הכפיף את עצמו לסובייטים.

כשליט שינג'יאנג, יישם שנג את מדיניותו בהשראת הסובייטים באמצעות תוכניתו המדינית של "שש המדיניות הנהדרות", שאומצה בדצמבר 1934. שלטונו אופיין על ידי מדיניות הלאום שלו שקידמה שוויון לאומי ודתי וזהותם של לאומים שונים של שינג'יאנג. המחוז ראה תהליך של מודרניזציה, אך גם הכפפת האינטרסים הכלכליים לטובת ברית המועצות. לסובייטים היה מונופול על סחר בשינג'יאנג ואף ניצלו את המשאבים הטבעיים והשמן הנדירים שלה. בשנת 1937, במקביל לטיהור הגדול הסובייטי, ניהל שנג טיהור בכוחות עצמו, הוציא להורג, עונה למוות וכלא 100,000 איש, שרובם היו מבני האויגור<ref></ref>.

כאשר הסובייטים הוסחו עקב מלחמתם עם גרמניה, פנה שנג לממשלת סין ביולי 1942 וגירש את אנשי הצבא והצוותים הטכניים הסובייטים. עם זאת, הוא עדיין שמר על כוח בשינג'יאנג. בינתיים, הסובייטים הצליחו להחזיק מעמד נגד הגרמנים והיפנים פתחו במתקפה נרחבת נגד הסינים, מה שהביא את שנג לנסות להחליף צד שוב על ידי עצירת פקידי קומינטאנג והפעלת התערבות סובייטית בפעם השנייה בשנת 1944. הסובייטים התעלמו מהבקשה, וממשלת סין פיטרה אותו מתפקידו ומינו אותו כשר החקלאות והייעור באוגוסט 1944.

שנג כיהן כשר עד יולי 1945, ובהמשך עבד כיועץ של הו זונגנאן וכיהן בתפקיד צבאי. הוא הצטרף לשאר הקומינטאנג בטייוואן לאחר התבוסה במלחמת האזרחים הסינית בשנת 1949. בטייוואן חי בנוחות לאחר פרישתו ונפטר בטאיפיי בשנת 1970.

== קישורים חיצוניים ==

== הערות שוליים ==

קטגוריה:פוליטיקאים סינים
קטגוריה:ילידי 1895
קטגוריה:נפטרים ב-1970
צ'רטאנובו הדרומית

צ'רטאנובו הדרומית (ברוסית: Чертаново Южное) הוא ראיון של המחוז הדרומי של העיר הפדרלית מוסקבה, שברוסיה. שטח הראיון הוא 9.38 קמ"ר ואוכלוסייתו מונה 151,899 תושבים (2020).

נגישות התחבורה בראיון גבוהה מאוד. קיימת רשת מפותחת של תחבורה ציבורית (מטרו, חשמלית, אוטובוסים) המחברת בין צ'רטאנובו הדרומית למרכז מוסקבה, ראיוני עיר אחרים ויישובים של מחוז מוסקבה.

== אתרים ראויים לציון ==
* פארק יער אנינסקי
* פארק פוקרובסקי 
* כנסיית ההתערבות של מרים הבתולה הקדושה בגורודניה
* תחנות מטרו "אנינו" "אוליצה אקאדמיקה יאנגלה" ו"לסופרקובאיה" 

==קישורים חיצוניים==

* 

קטגוריה:מוסקבה: נפות
גביע המדינה בכדורגל נשים 1999/2000

גביע המדינה בכדורגל נשים לעונת 1999/2000 הייתה התחרות ה-2 מאז היווסדה. משחקי התחרות החלו ב-28 בספטמבר 1999 ומשחק הגמר נערך ב-17 במאי 2000 והסתיים בניצחון של מכבי חיפה על אס"א תל אביב בדרך לזכייה שנייה ברציפות בתואר.

מתוך 12 הקבוצות ששיחקו בעונה זו בליגת כדורגל נשים נרשמו להתמודדות בגביע 11 קבוצות.

לפי תקנון התחרות, בעונה זו נערכו 4 סיבובים כשבסיבוב הראשון השתתפו 6 קבוצות בלבד ו-5 האחרות התחילו מהשלב הבא שהיה גם רבע הגמר.

==שמינית הגמר==
הסיבוב הראשון בתחרות נערך בין 28 בספטמבר ל-2 באוקטובר 1999 והיה למעשה שמינית הגמר. 6 מתוך 11 הקבוצות שנרשמו לתחרות הוגרלו לקחת בו חלק.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| מכבי תל אביב || 1 – 2 || בנות רמלה || מגרש קריית שלום בתל אביב
|-
| הפועל מרמורק || 3 – 2 || מכבי נתניה || מגרש כדורגל מרמורק ברחובות
|-
| הפועל אשקלון || 1 – 2 || מכבי אחי נצרת || אשקלון
|}
==רבע הגמר==
אל 3 המנצחות מהסיבוב הראשון הצטרפו 5 קבוצות שהוגרלו להתחיל בשלב זה. המשחקים נערכו ב-8 בפברואר 2000.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| אס"א תל אביב || 2 – 0 || הפועל מרמורק || מגרש אוניברסיטת תל אביב
|-
| מכבי אחי נצרת || 0 – 5 || הפועל תל אביב ||
|-
| בנות רמלה || 0 – 2 || מכבי חיפה ||
|-
| בית"ר ירושלים || 1 – 3 || הפועל פתח תקווה ||
|}
==חצי הגמר==
המשחקים נערכו ב-28 במרץ 2000 באצטדיון העירוני בת-ים.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| אס"א תל אביב || 1 – 0 || הפועל תל אביב || אצטדיון עירוני בת-ים
|-
| הפועל פתח תקווה || 0 – 8 || מכבי חיפה || אצטדיון עירוני בת-ים
|-
|}

==הגמר==

==קישורים חיצוניים==
* [https://web.archive.org/web/20091026195030/http://www.geocities.com/Colosseum/Base/6617/medina/Gavia.html גביע המדינה לנשים לעונת 1999/2000], דף מארכיון האינטרנט - במקור מ-geocities
* [http://www.mhaifafc.com/newsPage.asp?newsID=12407 קבוצת הנשים - מכבי חיפה], באתר הרשמי של מכבי חיפה

קטגוריה:1999 בישראל: כדורגל
קטגוריה:2000 בישראל: כדורגל
קטגוריה:תחרויות כדורגל ב-1999
קטגוריה:תחרויות כדורגל ב-2000
קטגוריה:גביע המדינה בכדורגל נשים
Motorvision

Motorvision היא קלטת וידאו ביתית שהקליטה להקת הגראנג' האמריקאית סאונדגארדן. הווידאו יצא לאור ב-17 בנובמבר 1992 בחברת התקליטים A&M.

הווידאו כולל שמונה שירים מתוך הופעת הלהקה בתיאטרון פאראמאונט, סיאטל, וושינגטון, ב5 וב-6 במרץ 1992, בזמן סיבוב ההופעות של הלהקה אחרי שחרור האלבום "Badmotorfinger". במקור יצא הווידאו בפורמט VHS (קלטת וידאו) בלבד.

הווידאו כולל בין היתר מחשבות והתלבטויות של הלהקה בינם לבין עצמם ובינם לבין המפיקים של חברת סאב פופ ברוס פאביט וג'ונתן פונמן. לפני תחילת המופע, הלהקה מוזמנת לבמה על ידי ליצן (אותו מגלם במופע ג'יי. פי. פאצ'ס).

בנובמבר 2016 יצא הווידאו בהוצאה מחודשת על גבי DVD שכולל קטעי בונוס, לכבוד 25 שנים ליציאתו של האלבום "Badmotorfinger" בגרסת מארז תקליטורים דלוקס.

== רשימת השירים על גבי הווידאו ==
#"Searching with My Good Eye Closed"
#"Rusty Cage"
#"Outshined"
#"Mind Riot"
#"Room a Thousand Years Wide"
#"Jesus Christ Pose"
#"Slaves & Bulldozers"

*בחלק מהגרסאות מופיע גם השיר "Little Joe", וסדר הרשימה שונה.

==קרדיטים==
===להקה===
* מאט קמרון – תופים
* כריס קורנל – שירה, גיטרת קצב
* בן שפרד – בס
* קים ת'איל – גיטרה מובילה
* סקוט גרנלונד – סקסופון טנור
* דיניי גודהיו – סקסופון בריטון

===וידאו===
* במאי: קווין קרסלייק
* מפיקים: ליניי פוסטמיר, טינה סילבי
* טכנאי: בריאן פורייקר

==קישורים חיצוניים==

קטגוריה:אלבומי וידאו מ-1992
קטגוריה:אלבומי גראנג'
קטגוריה:סאונדגארדן
קטגוריה:אלבומי וידאו באנגלית
Icarus Falls

Icarus Falls הוא האלבום האולפן השני של הזמר-יוצר הבריטי זאין מאליק. האלבום יצא לאור ב-18 בדצמבר 2018, על ידי חברת התקליטים תקליטי RCA. מתוך האלבום יצאו שישה סינגלים.

==רקע והפקה==
האלבום, שבמקור היה אמור לצאת בספטמבר 2017, יכלול את טימבלנד כאחד המפיקים שלו. הוא אמר "מה שמרשים אותי בזאין הוא החזון שיש לו למוזיקה שלו." זאין הצהיר כי האלבום "הושלם 90 אחוז".<ref></ref> מנכ"ל חברת תקליטי RCA פיטר אדג 'אמר כי האלבום מורכב מ"טון אופטימי יותר אליו לאחר שעבר באותה תקופה מאתגרת יותר", והתייחס לתקופתו של זאין כחבר ב-ואן דיירקשן בקריירה המוקדמת שלו.<ref></ref> בראיון חשף זאין מדוע אלבום התעכב מאז סוף 2017, ואמר:

בעמוד האינסטגרם, חשף זאין קטעי קליפים מהאלבום, עם הכיתוב "Taster z2".<ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable plainrowheaders" style="text-align:center;"
! scope="col"| מדינה
! scope="col"| תאריך יציאה
! scope="col"| פורמט
! scope="col"| חברת תקליטים
! scope="col"| מקור
|-
!עולם
|14 בדצמבר 2018
|הזרמת מוזיקה • הורדה דיגיטלית
| rowspan=2|תקליטי RCA
|<ref></ref>
|-
!ארצות הברית
|21 בדצמבר 2018
|תקליטור • הזרמת מוזיקה • הורדה דיגיטלית
|<ref></ref>
|-
|}

==קישורים חיצוניים==

== הערות שוליים ==

קטגוריה:אלבומי זאין מאליק
קטגוריה:אלבומים באנגלית
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי טימבלנד
קטגוריה:אלבומים שהופקו על ידי מורדה ביטס
קטגוריה:אלבומים שהופקו על ידי פרנק דוקס
קטגוריה:אלבומי קונספט
קטגוריה:אלבומי פופ
קטגוריה:אלבומי חברת RCA רקורדס
קטגוריה:אלבומי פלטינה כפולה בברזיל
גביע המדינה בכדורגל נשים 1998/1999

גביע המדינה בכדורגל נשים לעונת 1998/1999 הייתה התחרות הראשונה במפעל זה שהתקיימה במקביל להקמת ליגת כדורגל נשים בישראל. משחק הגמר נערך ב-10 במאי 1999 והסתיים בניצחון של מכבי חיפה על הפועל תל אביב בדרך לזכייה ראשונה בתואר.
==הגמר==

==קישורים חיצוניים==
* [http://www.mhaifafc.com/newsPage.asp?newsID=12407 קבוצת הנשים - מכבי חיפה], באתר הרשמי של מכבי חיפה

קטגוריה:1999 בישראל: כדורגל
קטגוריה:תחרויות כדורגל ב-1999
קטגוריה:גביע המדינה בכדורגל נשים
יונדאי קליקס

יונדאי קליקס (באנגלית: Hyundai Clix) היא מכונית קונספט בתצורה מכונית ספורט בסגנון קופה 2 דלתות, 4 מושבים מתוצרת יצרנית הרכב יונדאי מוטור אשר הוצגה בשנת 2001.

=="יונדאי קליקס"==
"יונדאי קליקס" הוצגה לראשונה בתערוכת הרכב הבינלאומית ("International Motor Show Germany" ) של פרנקפורט בשנת 2001.

"קליקס קונספט" נראה במבט ראשון כמו קופה ספורט מסורתית, אך למעשה מדובר במארז 2+2 קומפקטי עם מאפייני היי-טק רבים יותר ממה שאפשר לדמיין. הרעיון היה של מכונית ספורט עם יכולות טנדר ורכב שטח (הנעה כפולה 4x4).

התכונה הבולטת ביותר היא הגג השקוף, הניתן לקיפול לארבעה חלקים. שישה מנועים שילבו כוחות כדי להפוך את דגם הקופה ל - "Targa top" , לאחר אחסון לוחות הגג מתחת למושבים האחוריים.

הותקנו מצלמות קטנות מתקפלות במקום המראה האחורית.

הצמיגים היו מתוצרת מישלן 255 / 45R19.

== גלריה ==
<gallery mode="packed" heights="170">
קובץ:IAA 2001 210 - Flickr - Axel Schwenke.jpg | "יונדאי קליקס"
קובץ:IAA 2001 213 - Flickr - Axel Schwenke.jpg | "יונדאי קליקס"
קובץ:IAA 2001 214 - Flickr - Axel Schwenke.jpg | "יונדאי קליקס"
קובץ:IAA 2001 212 - Flickr - Axel Schwenke.jpg| "יונדאי קליקס"
 </gallery>

==ראו גם==
* יונדאי מוטור
* יונדאי נוביס
* יונדאי אינטראדו
* יונדאי ויז'ין G 

==קישורים חיצוניים==

* 
* 
* 

==הערות שוליים==

קטגוריה:מכוניות קונספט
קטגוריה:מכוניות ספורט
קטגוריה:מכוניות קופה
קטגוריה:כלי רכב המיוצרים בקוריאה הדרומית
קטגוריה:דגמי מכוניות שהושקו ב-2001
קליקס
אנדרטת הנייטרליות

אנדרטת הנייטרליות או קשת הנייטרליות (בטורקמנית: Bitaraplyk binasy או Bitaraplyk arkasy) היא אנדרטה שנבנתה במקור באשגבאט, בירת טורקמניסטן וניצבה בבירת המדינה בשנים 1998–2010. כיום מוצבת במחוז אשגבאט בפרברים, דרומית לעיר, לאחר שהועברה לשם בשנת 2010 והיא נפתחה מחדש ב-12 בדצמבר 2011.

== היסטוריה ==
האנדרטה נבנתה במרכז אשגבאט בשנים 1996—1998 בהוראת הרודן ספרמורט ניאזוב באמצעות חברת הבנייה הטורקית Polimeks. טקס הפתיחה נערך ב־12 בדצמבר 1998.<ref></ref>

האנדרטה מורכבת מקשת בעלת שלוש רגליים, שהתפרסמה באופן מקומי בשם "החצובה".<ref>[http://www.rferl.org/content/Turkmen_Leader_Orders_Predecessors_Statue_Removed/1932837.html Radio Free Europe: Turkmen Leader Orders Predecessor's Statue Removed]</ref> האנדרטה היא מבנה בגובה 75 מטרים שנבנתה בשנת 1998 בהוראת נשיא טורקמניסטן, ספרמורט ניאזוב, על מנת להנציח את עמדת הנייטרליות הרשמית של המדינה.<ref>[http://www.timesonline.co.uk/tol/news/world/europe/article6994416.ece The Times: 'Father of all Turkmen' toppled under orders of successor]</ref> הבנייה עלתה 12 מיליון דולר ובראשה פסל בגובה 12 מטרים מצופה זהב של ניאזוב שהיה מסתובב אל השמש.<ref name="BBC">[http://news.bbc.co.uk/2/hi/asia-pacific/8466622.stm BBC News: Turkmenistan ex-leader Niyazov's arch to be removed]</ref> הקשת שלטה בקו הרקיע בעיר והייתה גבוהה יותר מארמון הנשיאות הסמוך והפסל היה מואר בלילה.

ב־18 בינואר 2010, חתם יורשו של ניאזוב כנשיא, גורבנגולי ברדימוחמדוב, על צו להתחיל בעבודה לפירוק והזזת הקשת.<ref name="Times">[http://www.timesonline.co.uk/tol/news/world/europe/article6994416.ece The Times: 'Father of all Turkmen' toppled under orders of successor]</ref><ref name="FT">[http://www.ft.com/cms/s/0/ea282c82-045e-11df-8603-00144feabdc0.html Financial Times: Turkmenistan to end personality cult]</ref> היו דיווחים כי הקשת תפורק כבר בשנת 2008, אך הנשיא לא אישר את המהלך עד שנת 2010. הפירוק שווק כמהלך לשיפור העיצוב העירוני באשגבאט אך הוא נתפס כחלק מהקמפיין של ברדימוחמדוב להסרת סממני פולחן האישיות שיצר ניאזוב בשני העשורים של שלטונו בראש אחד המשטרים הטוטליטריים בעולם. ניאזוב קרא גם על ערים ושדות תעופה על שמו, הורה לבנות ארמון קרח ופירמידה בגובה , אך הפסל המצופה זהב תואר כסמל הידוע לשמצה ביותר במורשתו. ברדימוחמדוב העביר את האנדרטה לפרברים. הנשיא מינה את חברת הבנייה הטורקית פולימקס (Polimeks) לבצע את הריסת הקשת והאנדרטה. הסרת פסלו המוזהב של ניאזוב הושלמה ב-26 באוגוסט 2010.<ref></ref>

אף על פי שהאנדרטה הוצבה במקום אחר, הפסל כבר לא מסתובב, אם כי עמדת הצפייה פתוחה בדרך כלל למבקרים ויש מעליות ב"רגלי" האנדרטה.<ref></ref>

== ראו גם ==
* דה-סטליניזציה

== קישורים חיצוניים ==

* [https://web.archive.org/web/20130627164016/http://www.polimeks.com/eng/UstyapiTarafsizlikAniti.aspx אנדרטת הנייטרליות] באתר חברת הבנייה הטורקית "פולימקס"

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:1998
קטגוריה:אשגבאט: מבנים
קטגוריה:פולחן האישיות של ספרמורט ניאזוב
נח"ל רפיח

נח"ל רפיח הייתה היאחזות נח"ל שהוקמה על ידי חיל הנח"ל ב-1956, אחרי מבצע קדש, השנייה מתוך שתי ההיאחזויות שהוקמו במרחבי סיני וחבל עזה. המקום שנבחר להקמת ההיאחזות ברפיח היה מחנה צבאי מצרי, ששימש בית חולים לפני המלחמה ולהקמת משק חקלאי הוקצו ליישוב 1,000 דונם קרקע בעל ו-250 דונם שלחין.

ההיאחזות פונתה כחודשיים לאחר הקמתה במסגרת נסיגת צה"ל מסיני ומעזה (1956–1957).

==קישורים חיצוניים==

* 

== הערות שוליים ==

קטגוריה:היאחזויות נח"ל
קטגוריה:סיני: התנחלויות
דרבי השמש

{| align="left"
|-
|
{| style="border: 1px #aaaaaa solid;"
! מאזן הדרבים בכל המסגרות
|-
|
|}
|}
דרבי השמש (באיטלקית: Derby del Sole) הידוע גם בשם הדרבי הדרומי (Derby del Sud), הוא שמו של משחק הדרבי בכדורגל בין הקבוצות האיטלקיות רומא ונאפולי.

הדרבי ידוע כאחד המשחקים הגדולים ביותר באזורי מרכז איטליה ודרום איטליה. הדרבי תפס תאוצה בעיקר בשל מפגשים בין הקבוצות בשנות ה-70 וה-80 של המאה ה-20, ונהפך לקרב יצרי בין הקבוצות וארגוני האוהדים.

==היסטוריה==
שתי הקבוצות יצגו את דרום איטליה ומרכזה לראשונה בעונת 1927/1928 בליגה הלאומית האיטלקית, אך היו בשני בתים שונים ולכן לא נפגשו.

הדרבי הראשון בין שתי הקבוצות אירע במסגרת הגלגול הקודם של הקופה איטליה - גביע CONI לשנת 1928 בו נאפולי ניצחה 0–2.

גם בעונת 1928/1929 בליגה הלאומית האיטלקית הקבוצות לא נפגשו בשל חלוקת הליגה לשני בתים נפרדים.

כשנה לאחר מכן, כל הקבוצות אוחדו לבית אחד במסגרת הסרייה א'. בעונת 1929/1930 בסרייה א' שני המפגשים בין הקבוצות הסתיימו בתיקו.

==תוצאות לפי מפעל==

{| class="wikitable"
|- bgcolor="#ccccff"
! שם המפעל
! מספר המשחקים ששוחקו
! ניצחונות לרומא
! תוצאות תיקו
! ניצחונות לנאפולי
|-
| סרייה א'
| 150
| 51
| 52
| 47
|-
| קופה איטליה
| 17
| 11
| 2
| 4
|-
| גביע CONI
| 2
| 1
| 0
| 1
|-
| סך הכל
| 169
| 63
| 54
| 52
|}

==כובשי השערים המצטיינים==

רשימה של השחקנים אשר כבשו חמישה שערים או יותר בדרבי השמש לאורך השנים:

;8 שערים

20px

דינו דה קוסטה - רומא

;7 שערים

20px

אמאדאו אמאדי - רומא ונאפולי 20px
פרנצ'סקו טוטי - רומא 20px
אדינסון קבאני - נאפולי

;6 שערים

20px

קארקה - נאפולי 20px
ז'וזה אלטפיני - נאפולי 20px
אנטוניו ווייאק - נאפולי

;5 שערים

20px

דריס מרטנס - נאפולי 20px
מרקו דל וקיו - רומא 20px
צ'זארה אגוסטו פאזאנלי - רומא 20px
דייגו מראדונה - נאפולי 20px
מארק המשיק - נאפולי

==הערות שוליים==

קטגוריה:רומא (כדורגל)
קטגוריה:משחקי דרבי באיטליה
דרבי
קטגוריה:נאפולי: ספורט
קטגוריה:נאפולי (כדורגל)
Mind of Mine

Mind of Mine הוא אלבום הבכורה של הזמר-יוצר הבריטי זאין מאליק. האלבום יצא לאור ב-25 במרץ 2016, על ידי חברת התקליטים תקליטי RCA. מתוך האלבום יצאו שלושה סינגלים.

==רקע והפקה==
בעקבות חמש השנים האחרונות של זאין עם הלהקה ואן דיירקשן, החליט זאין שהוא עוזב את הלהקה לאחר שנטש את סיבוב ההופעות "On the Road Again Tour", כעבור כחודש מאז תחילת הסבב, סיבת העזיבה הייתה בשל לחץ. זמן קצר לאחר מכן החל זאין לעבוד על אלבום סולו. לאחר פגישות עם מפיקים שונים, בסופו של דבר זאין פגש את המפיק מלאי, שיהפוך לשיתוף הפעולה הראשי של אלבום הבכורה שלו. ב-29 ביולי 2015, שיתף זאין תמונה במדיה החברתית בתמונה חשף כי חתם חוזה בחברת תקליטי RCA. זאין התראיין בכמה מגזיני מוזיקה, במהלכם דיבר על אלבום האולפן הבכורה שלו וחשף חלק מרשימת הרצועות. הוא הצהיר כי "חוויות החיים היו ההשפעות על האלבום ופשוט דברים שעברתי, במיוחד בחמש השנים האחרונות". יתר על כן, הוא הסביר את הסיבות לעזיבת "ואן דיירקשן": "מעולם לא היה לי מקום להתנסות ביצירה בלהקה." זאין ציין כי במקור רצה להיות זמר המבצע שירים בסגנון R&B וסולו, כמו בסגנון שירו של מריו וציין כי השיר "Let Me Love You" משנת 2010 דומה ליצירות שרצה לבצע לפני שהפך לחלק מההרכב "ואן דיירקשן", אך עם הלהקה פנה לכיוון מוזיקלי של הפופ רוק.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable plainrowheaders" style="text-align:center;"
! scope="col"| מדינה
! scope="col"| תאריך יציאה
! scope="col"| פורמט
! scope="col"| חברת תקליטים
! scope="col"| מקור
|-
! rowspan=2|עולם
|25 במרץ 2016
|תקליטור • הורדה דיגיטלית
| rowspan=2|תקליטי RCA
|<ref></ref>
|-
|25 באוקטובר 2016
|תקליט
|<ref></ref>
|-
|}

==קישורים חיצוניים==

== הערות שוליים ==

קטגוריה:אלבומי בכורה מ-2016
קטגוריה:אלבומי זאין מאליק
קטגוריה:אלבומים באנגלית
קטגוריה:אלבומי פופ
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב בצרפת
קטגוריה:אלבומי פלטינה כפולה בברזיל
קטגוריה:אלבומי חברת RCA רקורדס
אטא סרדארוב

אטא אובזנפסוביץ' סרדארוב (בטורקמנית: Ata Öweznepesowiç Serdarow; נולד בשנת 1964, יסמן-סאליק) הוא מדינאי, רופא ודיפלומט טורקמני. כיהן כשגריר במדינות שונות, לרבות ישראל. שימש בעבר כשר הבריאות והתעשייה הרפואית של טורקמניסטן (2007–2010).

== ביוגרפיה ==
יליד הכפר יסמן-סאליק, שבמחוז רוחאבאט. בשנת 1987 סיים את לימודיו במכון הרפואי הממלכתי של טורקמניסטן, בעל הכשרת רופא כירורג.
== קריירה ==
=== רופא ===
הוא החל את דרכו בשנת 1987 כמתמחה במחלקה הכירורגית בבית החולים לרפואה דחופה שבאשגבאט. בשנים 1987–1991 עבד כמנתח בבית חולים בעיר אבדאן. בשנים 1991–1994 היה סטודנט לתואר שני במחלקה לכירורגיה כללית באוניברסיטה הרפואית של טורקמניסטן. בשנים 1994–2005 היה עוזר לקורס האורולוגיה במחלקה לכירורגיה אופציונלית של המכון הרפואי הלאומי. בשנים 2002–2005 עבד כדיקן הפקולטה לרפואת ילדים באוניברסיטה הרפואית של טורקמניסטן.

מחודש טורקמנבאשי (ינואר) ועד חודש נוברוז (מרץ) 2005 שימש כמנהל מפעל התרופות "טנקר". מאז חודש גורבנסולטאן (אפריל) 2005 הוא היה מנהל אגודת "טורקמנדרמנסנאגאט". מ־27 בפברואר 2007 ועד 9 באפריל 2010, שימש כשר לתעשיית התרופות והבריאות של טורקמניסטן.

=== שגריר ===
מאז יולי 2010 נשלח לשמש כדיפלומט ושגריר של טורקמניסטן במדינות שונות, תחילה בארמניה. בדצמבר 2012 הוא פוטר. ב־12 בדצמבר 2012 מונה לשגריר טורקמניסטן בטורקיה<ref>[http://www.turkmenistan.ru/ru/articles/38108.html Назначен посол Туркменистана в Турецкой Республике]</ref> וב־16 בספטמבר 2013 מונה במקביל לשגריר המדינה למדינת ישראל.<ref>[http://www.turkmenistan.ru/ru/articles/38981.html Президент Туркменистана произвел кадровые назначения в дипкорпусе страны]</ref> ב־26 בפברואר 2016 מונה לכהן כשגריר בממלכת בלגיה.<ref></ref><ref>[https://www.monarchie.be/nl/agenda/geloofsbrieven-23 Geloofsbrieven | De Belgische Monarchie]</ref>

החל משנת 2018 שימש כשגריר טורקמניסטן בדוכסות הגדולה של לוקסמבורג ושגריר בהולנד והיה נציג טורקמניסטן במשרד האיחוד האירופי לאיסור על נשק כימי.

=== ראש מפלגת השלטון ===
ב־2 באפריל 2018 חזר לטורקמניסטן ונבחר לכהן כיו"ר מפלגת השלטון, המפלגה הדמוקרטית של טורקמניסטן וב־5 באפריל 2018, פטר אותו הנשיא גורבנגולי ברדימוחמדוב מכל חובותיו הדיפלומטיים.<ref></ref>

== קישורים חיצוניים ==
* [http://www.centrasia.ru/person2.php?st=1172645870 ביוגרפיה באתר CenterAsia]
==הערות שוליים==

קטגוריה:שרי הבריאות של טורקמניסטן
קטגוריה:שגרירים באיחוד האירופי
קטגוריה:שגרירים בישראל
קטגוריה:שגרירים בארמניה
קטגוריה:שגרירים בהולנד
קטגוריה:שגרירים בבלגיה
קטגוריה:שגרירים בטורקיה
קטגוריה:דיפלומטים
קטגוריה:פוליטיקאים טורקמנים
קטגוריה:ילידי 1964
המפלגה האגררית של טורקמניסטן

המפלגה האגררית של טורקמניסטן (בטורקמנית: Türkmenistanyň agrar partiyasy) היא מפלגה רשמית בטורקמניסטן, שנוסדה ב-28 בספטמבר 2014<ref></ref>. היא אחת משלוש המפלגות הרשמיות הרשומות כחוק הקיימות בטורקמניסטן ומיוצגת במג'לס של טורקמניסטן - הפרלמנט במדינה. 

בבחירות לנשיאות 2017, המפלגה האגררית של טורקמניסטן מינתה את המועמד, דורדיגליץ' אוראזוב. בעקבות תוצאות הבחירות, אוראזוב סיים במקום התשיעי האחרון מבין המועמדים וצבר 1,898 קולות (0.06%) מהמצביעים.

== בחירות ==
=== תוצאות בבחירות לפרלמנט ===
{| class="wikitable sortable" style="text-align:center; font-size:100%; line-height:16px;"
! בחירות 
! מנדטים 
|-
! 2018 
|
|-
|}
=== בחירות לנשיאות ===
{| class="wikitable"
! שנה 
! מועמד מפלגה 
! % 
|-
| 2017 
| דורדיגליץ' אוראזוב 
| 0.06 
|-
|}
== הערות שוליים ==

קטגוריה:מפלגות סוציאליסטיות
קטגוריה:טורקמניסטן: ממשל
קטגוריה:מפלגות שהוקמו ב-2014
Live from the Artists Den (אלבום של סאונדגארדן)

Live From The Artists Den הוא אלבום הופעה של להקת הגראנג' האמריקאית סאונדגארדן, שיצא ב-26 ביולי 2019 בחברת UMG. האלבום הוא למעשה תיעוד הופעתה של הלהקה בתיאטרון ווילטרן, לוס אנג'לס, קליפורניה, בשנת 2013. האלבום הוא מעשית - האלבום האחרון שהוציאה הלהקה לפני התפרקותה באותה השנה (התפרקה אחרי מותו של סולן הלהקה, כריס קורנל ב-2017).

באלבום נמצאת ההופעה המלאה (כשעתיים וחצי) מתוך סדרת הטלוויזיה "Live From The Artists Den", שהייתה מארחת בכל פעם אומן מוזיקה אחר להופעה שהייתה נערכת בסופו של דבר לשעה אחת של תוכנית, בהפקת מארק ליברמן ואלן לייט. התוכנית הייתה מועמדת לפרס אמי.

האלבום יצא במספר פורמטים: דיסק אודיו כפול, דיסק Blu-ray בווידאו, ובאוסף של 4 תקליטי ויניל במארז מיוחד (וינילים בצבעים: צהוב, ירוק, סגול וכחול).

== רשימת השירים ==

==קרדיטים==
===להקה===
* מאט קמרון – תופים, קולות רקע
* כריס קורנל – שירה, גיטרת קצב
* קים ת'איל – גיטרה מובילה
* בן שפרד – בס, קולות רקע

===אחרים===
* מארק ליברמן - מפיק, יוצר התוכנית
* ג'ואי בארסי - מיקסינג
* אלן לייט - תכנותים
* פליקס ברנר, ניית'ן אליוט סטאלי - הקלטת אודיו
* ג'וש גרהאם - איור אריזה, עיצובים, ייעוץ אומנותי

== קישורים חיצוניים ==

קטגוריה:סאונדגארדן
קטגוריה:אלבומי 2019
קטגוריה:אלבומי הופעה באנגלית
קטגוריה:אלבומי רוק אלטרנטיבי
כוח G (סרט)

כוח G (באנגלית: G-Force) הוא סרט הרפתקאות קומי אמריקאי שהופק על ידי סרטי ג'רי ברוקהיימר וחברת וולט דיסני. את הסרט ביים הויט ייטמן והפיק אותו ג'רי ברוקהיימר, על פי תסריט של הויט ייטמן ודייוויד פ.י. ג'יימס. בסרט מככבים זאק גאליפנאקיס, ביל ניי, קלי גרנר וויל ארנט ודיבבו בו סם רוקוול, טרייסי מורגן, פנלופה קרוז, ג'ון פאברו, ניקולס קייג' וסטיב בושמי.

הסרט הופץ בבתי הקולנוע על ידי סרטי אולפני וולט דיסני, כאשר הוא הוקרן לראשונה בארצות הברית ב-24 ביולי 2009, ובישראל בדיבוב עברי ב-12 באוגוסט באותה שנה.

== תקציר העלילה ==
"כוח G" היא יחידה המורכבת מחבורת שרקנים חמושים בטכנולוגיה מתקדמת מאוד אשר הוסבה ליחידת מרגלי עילית המגלה כי גורל העולם כולו מונח בהם. בראש היחידה עומד המפקד דרווין כשלצדו בצוות שלו בלאסטר, מומחה לנשקים, חוארז, חזירת ים אשר מומחית באמנויות הלחימה. מוץ' הזבוב, הממונה על איסוף המידע, וספקלס החפרפר, מומחה במחשבים ואחראי על המודיעין. באותו הזמן דרווין מתמודד עם מציאת אחיו האבוד, הארלי.

== שחקנים ומדבבים ==
=== מדבבים ===
* סם רוקוול - דרווין, שרקן, המנהיג של יחידת "כוח G".
* טרייסי מורגן - בלאסטר, שרקן, מומחה נשקים ביחידת"כוח G", מאוהב בחוארז.
* מורגן דיבב גם את שלושת העכברונים.
* פנלופה קרוז - חוארז, שרקנית, הלוחמת של יחידת "כוח G", מדברת במבטא ספרדי. מושא אהבתו של בלאסטר.
* ג'ון פאברו - הארלי, שרקן, אחיו האבוד של הארלי.
* ניקולס קייג' - ספקלס, חפרפרת ככובת אף, המוח של "כוח G".
* סטיב בושמי - באקי, אוגר זהוב, בטעות קוראים לו חמוס, חבר של שלושת העכברונים.
* די בראדלי בייקר - מוץ', זבוב, חבר ב"כוח G"

=== שחקנים ===
*זאק גאליפנאקיס - בן קנדל, מדען וחבר ביחידת "כוח G"
*ביל ניי - לאונרד סייבר, סוחר נשקים לשעבר וחבר בתעשיית סייברלינג
*ויל ארנט - הסוכן קיפ קיליאן, מפקד ב- FBI אשר נועד ללכוד את "כוח G"
*קלי גרנר - מרסי, יד ימינו של בן אשר עוזרת ליחידת "כוח G" להתחמק מה-FBI
*טיילר פטריק ג'ונס - קונור
*ג'ק קונלי - סוכן מיוחד דייוויד טריגסטאד
*ניסי נאש - רוסאליטה
*ג'סטין מנטל - טרל
*גבריאל קסיוס - סוכן מיוחד קרטר

=== מדבבים בעברית ===
*עמוס שוב - דרווין
*אמנון וולף - הארלי
*אסף פריינטא - בלאסטר
*הילה מערבי - חוארז
*רובי מוסקוביץ' - ספקלס
*צביקה פורמן - בן
*ליז רביאן - מרסי
*שרון כהן - באקי
*אוהד שחר - לאונרד סייבר
*גולן אזולאי - קיליאן
*צביקה שוורצברג - טריגסטאד
*מיכה אוזין סליאן - קרטר
*אוולין הגואל - רוזליטה
*אסף קורמן - טרל
*גל שמי - קונור גודמן
*יהלי מרגלית טופול - פני גודמן
*אברהם סלקטר - סבא גודמן
*שמיל בן ארי - מנהל ביטחון

== ביקורות והכנסות ==
=== הכנסות ===
הסרט הרוויח 119,436,770 מיליון דולר בצפון אמריקה ועוד 173,381,071 בשאר העולם יחד זה 292,810,686 מיליון דולר עם תקציב של 150 מיליון דולר.<ref name="mojo"></ref>

=== ביקורות ===
למרות ההכנסות, אתר Rotten Tomatoes נתנו לסרט 22% מתוך 126 ביקורות עם ממוצע של 4.43/10.<ref></ref> אתר Metacritic נתן לסרט ממוצע של 41 מתוך 100, המבוססות על 19 ביקורות.<ref></ref> רוג'ר איברט בשיקגו סאן-טיימס נתן לסרט 2.5 מתוך 4 כוכבים.<ref></ref>

== קישורים חיצוניים ==

* 

* 

== הערות שוליים ==

קטגוריה:דיסני: סרטים
קטגוריה:סרטים מצוירים למחצה
קטגוריה:סרטים באנגלית
קטגוריה:סרטי הרפתקאות אמריקאיים
קטגוריה:סרטי מדע בדיוני אמריקאיים
קטגוריה:סרטי פעולה אמריקאיים
קטגוריה:סרטים אמריקאיים
קטגוריה:סרטי 2009
קטגוריה:סרטי אנימציה ממוחשבת
קטגוריה:סרטים על נקמה
Xscape

Xscape הוא אלבום אוסף של הזמר והיוצר מייקל ג'קסון הכולל שירים שלא פורסמו במהלך חייו, אותם הקליט ג'קסון בין השנים 1980 עד 1999. האלבום יצא לאור ב-9 במאי 2014 דרך חברות התקליטים אפיק רקורדס, MJJ וסוני מיוזיק אנטרטיינמנט.

האלבום דורג במקום השני במצעד האלבומים האמריקאי בילבורד 200 בשבוע הראשון להוצאתו, והגיע למעמד פלטינה בארצות הברית. מהאלבום יצאו שני סינגלים. הראשון – "Love Never Felt So Good", כלל גרסה מחודשת של השיר בה השתתף הזמר ג'סטין טימברלייק, ודורג במקום התשיעי במצעד בילבורד הוט 100. הסינגל השני מהאלבום, "A Place with No Name", יצא לאור מאוחר יותר באותה השנה.

== רשימת השירים באלבום ==

== מצעדים ==

== קישורים חיצוניים ==
* 

קטגוריה:אלבומי אוסף מ-2014
קטגוריה:אלבומי מייקל ג'קסון
קטגוריה:אלבומי אוסף באנגלית
קטגוריה:אלבומים שהתפרסמו לאחר מות מבצעיהם
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומי זהב באוסטרליה
קטגוריה:אלבומי פלטינה בברזיל
קטגוריה:אלבומי חברת אפיק רקורדס